Pokyny na prax v LS 1. roč. Mgr. UAP

7.2.2022-6.5.2022

Prvú hodinu praxe budete pozorovať triedu a vyplníte TASK 13/14 podľa typu školy. Na rozbore sa dohodnete s vyučujúcou, kto bude učiť nasledujúci týždeň. Plán hodiny si pripravíte podľa pokynov vyučujúcej a štruktúry na s. 60 v skriptách *Becoming an English Teacher.*<https://publikacie.umb.sk/humanitne-vedy/cudzie-jazyky/becoming-an-english-teacher.html>

Po odučení hodiny vypracujte Self-evaluation sheet na s. 62 ku každej Vami odučenej hodiny na základe jej rozboru. Hárok (s. 62) si prekopírujte toľkokrát, koľko hodín budete učiť. Ostatní pozorujú hodinu a pracujú postupne na TASKS 15,16,... atď. Aktívne sa zapájajte do rozborov hodín.

Vyplňte dátumy všetkých hodín a uveďte, prečo sa hodina nekonala alebo dôvod Vašej neúčasti (s. 28). Nezabudnite si dať podpísať Vašu účasť na praxi a do rubriky Teacher´s name napíšte meno kolegu/kolegyne, ktorý/á bude učiť.

Prvý deň praxe odovzdáte vyučujúcej aj prefotený hárok na s. 57 – Hodnotenie praxe (s Vaším menom), alebo sa dohodnete, že Vám ho vyplní po skončení praxe priamo v skriptách.

* Po ukončení praxe mi odovzdáte skriptá s dochádzkou, vypracované Tasks (hodiny, ktoré ste pozorovali), Self-evaluation sheets + plány hodín (na všetky hodiny, ktoré ste odučili) a hodnotenie p. učiteľky.

Ak z vážnych dôvodov nemôžete odučiť hodinu, čo najskôr o tom informujte p. učiteľku a hneď sa dohodnite s kolegom/kolegyňou, kto to za Vás odučí. Je možnosť, že po dohode môžu jednu hodinu odučiť dvaja študenti/študentky.

Prax trvá do 6. mája, bez ohľadu na to, koľko hodín budete učiť. Podľa dohody si môžete presunúť deň/hodinu praxe ale informujte ma o tom. Presun v skupinách je možný „osoba za osobu“ na začiatku semestra. Počet osôb v skupine sa nemôže meniť.

Niektoré učebnice, ktoré budete používať na praxi, sú k dispozícii aj v Knižnici KAA.

Vyplňte poučenie o mlčanlivosti a nechajte na sekretariáte alebo v knižnici KAA.

<https://www.ff.umb.sk/app/cmsSiteAttachment.php?ID=8548>

Na prax prichádzajte včas, dodržujte opatrenia školy a pokyny p. učiteliek. Ďakujem za slušné vystupovanie.

GOOD LUCK ☺.

doc. PhDr. Eva Homolová, PhD 28.1.2022